
RAPORT DE SPECIALITATE,

[bookmark: _Hlk127786394][bookmark: _Hlk133311765]privind aprobarea dobândirii de către Municipiul Timişoara, a imobilului-teren înscris în 
CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara


Având în vedere adresa nr. MTM2023001835/13.02.2023, înregistrată la Primăria Municipiului Timişoara de către doamna Sale Liliana, prin care ne înştiinţează că renunţă la dreptul de proprietate, asupra imobilului-teren situat în Timişoara, jud. Timiș, înscris în CF nr. 455432 Timişoara, nr. cad. 455432 în suprafaţă de 29 mp, reprezentând teren intravilan destinat pentru drum.
Având în vedere, “Declaraţia”, de renunţare la dreptul de proprietate, autentificată sub nr. 103, la Biroul Individual Notarial Ioana Crăciunescu de către Notar Public Crăciunescu Ioana, prin care proprietarii tabulari al imobilului-teren menționat mai sus, reprezentați prin Sale Romulus și Sale Liliana, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
În vederea îndeplinirii prevederilor HCLMT nr. 592/24.11.2022 privind aprobarea PUZ ”Construire locuință în regim de înălțime P+M și împrejmuire teren”, str. Bela Lugosi FN Timişoara este necesară aprobarea dobândirii de către Municipiul Timişoara, a imobilului-teren înscris în CF nr. 455432 Timișoara nr. cad. 455432 ce face obiectul renunţării la dreptul de proprietate de către Sale Romulus și Sale Liliana, respectiv trecerea în domeniul public al Municipiului Timișoara cu scopul lărgirii profilului stradal Bela Lugosi.
[bookmark: _Hlk131073222]Conform art. 4 din HCLMT nr. 592/24.11.2022-„Autorizaţia de construire se va emite doar după realizarea în prealabil a operațiunilor reglementate prin documentația de urbanism cu privire la obligativitatea asigurării accesului din domeniul public și asigurarea tuturor utilităților necesare investiției în conformitate cu Planul de acțiune asumat”.
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala inițiatorilor.
[bookmark: _Hlk133313851]Conform adresei nr. SC2023-4439/10.04.2023, Biroul Avizare PUZ/PUD formulează un punct de vedere favorabil referitor la aprobarea dobândirii de către Municipiul Timişoara, a imobilului-teren înscris în CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 455432 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            
	În concluzie, propunem spre analiza Comisiilor din cadrul Consiliului Local al Municipiului Timișoara proiectul privind aprobarea dobândirii de către Municipiul Timişoara a imobilului-teren înscris în CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara.
	Având în vedere prevederile legale expuse în prezentul raport, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local. 

